Alejandro

רקע

תחילה תוכננה הוצאתו של השיר Dance in the Dark כסינגל השלישי מהאלבום, אך בשל העדפתה של גאגא, ולאחר ויכוח בינה לבין חברת התקליטים, הוחלט להוציא קודם את "Alejandro".
הסינגל הופץ לתחנות הרדיו בארצות הברית, ב-20 באפריל 2010. בראיון ל-"Fuse TV", אמרה גאגא שהשיר עוסק בהתאהבות בחבר הטוב ביותר, שמיוצג בשיר על ידי אלחנדרו.

סגנון מוזיקלי

השיר הוא שיר עם מקצב בינוני, ועם השפעות פופ ודיסקו כבדות. השיר מתחיל במהירות מתונה, ולעומת זאת, מסתיים במהירות גבוהה יותר.
נוסף על כך, מתאפיין השיר ברובו בהד אשר במצב סטריאו נשמע בצד השמאלי. השיר מושפע, מהלהקות אייס אוף בייס ואבבא. בתחילת השיר, מושמע חלק ממנגינת מופע הכינור "צ'רדש" של ויטוריו מונטי ולאחר מכן משולבות על רקע המנגינה המילים
"I know that we are young, And I know that you may love me, But I just can't be with you like this anymore, Alejandro" (אני יודעת שאנחנו צעירים, ואני יודעת שאתה אולי תאהב אותי, אבל אני לא יכולה להיות איתך כך יותר, אלחנדרו).

הופעה ראשונה

בארצות הברית, "Alejandro" הופיע לראשונה במצעד הבילבורד הוט 100 במקום ה-72 בתאריך ה-17 באפריל 2010. בשיאו הגיע למקום החמישי ובכך הפך ללהיט השביעי של גאגא ברציפות שנכנס לעשירייה הפותחת במדינה. גאגא הפכה לזמרת השנייה שיש לה שבעה סינגלים ראשונים שמגיעים לעשירייה הראשונה בארצות הברית, מאז שהזמרת האמריקאית מוניקה עשתה זאת עם שיריה בין השנים 1995-1999. במצעד שירי הפופ של בילבורד, "Alejandro" הופיע ביציאתו במקום ה-35 ובמצעד השירים הדיגיטליים במקום ה-71 לאחר שקיבל כ-24,000 הורדות דיגיטליות. במצעד הפופ הגיע השיר בשיאו למקום הרביעי, ובכך נהפך לשירה הראשון של גאגא שלא כבש את המצעד. כמו כן, במצעד שירי הדאנס של בילבורד נכנס לראשונה במקום ה-40, וב-7 ביולי 2010 הגיע למקום הראשון. "Alejandro" מכר כ-2,570,000 עותקים בארצות הברית החל מאפריל 2016, ובכך היא מוכתרת כאמן היחיד שמחזיק בשבעה סינגלים רצופים שמכרו מעל 2 מיליון עותקים דיגיטליים. 
בקנדה, השיר הופיע לראשונה במיקום ה-78 במצעד קנדה הוט 100 ב-4 באפריל 2010, ובשבועו השני עלה למיקום ה-50. שיאו של "Alejandro" במדינה היה הדירוג הרביעי ב-4 באפריל 2010. ב-5 באפריל 2010, דורג לראשונה במספר ה-49 במצעד הסינגלים האוסטרלי במספר ה-49 ועלה בכ-11 מקומות לדירוג ה-28 בשבוע הבא. נקודת השיא של השיר במדינה הייתה המקום השני במצעד, ובכך הפך השיר לשביעי של גאגא בחמשת המובילים במדינה. "Alejandro" הוסמך על ידי "איגוד תעשיית ההקלטות האוסטרלי" כתואר פלטינה לאחר שמכר כ-70,000 עותקים. השיר הופיע לראשונה במספר ה-35 במצעד הרשמי של ניו זילנד ב-19 באפריל 2010, והגיע לשיאו במיקום ה-11. בישראל נחלה הצלחה רבה במצעדים, כאשר נכנס היישר למקום הראשון במצעד הרדיוס 100FM, ובגלגלצ למקום ה-7. תוך מספר שבועות כבש את המקום הראשון למשך שלושה שבועות רצופים.
עם שחרורו של The Fame Monster, השיר הגיע למקום ה-75 במצעד הסינגלים הבריטי בתאריך ה-29 בנובמבר 2009, לאחר מכירת הורדות דיגיטליות בלבד. לאחר מכן נפל מהמצעד והוחזר לדירוג ה-95. נקודת שיא של "Alejandro" במצעד הפכה להיות המקום השביעי. איגוד תעשיית ההקלטות הבריטי הכתיר את השיר כתואר זהב לאחר שמכר מעל 400,00 עותקים, ולפי חברת המצעדים הרשמית הוא מכר במדינה כ-436,000 עותקים לפברואר 2014. בנוסף הפך השיר ל-37 הנמכר ביותר בבריטניה לעשור 2010. בהונגריה, השיר הגיע למקום החמישי ב-6 בדצמבר 2009. ברחבי אירופה, "Alejandro" הגיע לחמשת המובילים באוסטרליה, בלגיה (ולוניה ופלנדריה), צ'כיה, דנמרק, צרפת, גרמניה, הונגריה, אירלנד, אירלנד, איטליה, הולנד, נורווגיה, סלובקיה, שוודיה, ושווייץ כאשר הגיע לפסגת פינלנד, פולין, בולגריה, רומניה, ורוסיה.

וידאו קליפ

הקליפ לסינגל Alejandro צולם ב-30 באפריל 2010, על ידי הצלם סטיב קליין. שידורו של הקליפ נדחה מספר פעמים, והוא שודר לבסוף באתר הרשמי של גאגא ב-8 ביוני 2010. זמן קצר לאחר מכן הועלה גם לערוצה ב-Vevo, ומספר הצפיות בו עומד על למעלה מ-307 מיליון צפיות.